cyanic-selkie/wikianc huggingface dataset:
Saamslaap by ouers
Waarskuwings
Die deel van ’n bed met ’n kind kan gevaarlik wees as die ouer rook en dwelms (insluitend alkohol) gebruik of aan vetsug ly, of die baba nie op sy rug lê nie. Die matras moet stewig wees (dus nie ’n waterbed of rusbank nie) en die gebruik van swaar lakens, dekens en kussings word ten sterkste afgeraai. Jong kinders moenie langs babas jonger as 9 maande slaap nie. ’n Baba moet liefs ook nie alleen op ’n volwassene se bedoppervlakte gelaat word nie, selfs al is dit nie veel gevaarliker as ’n wiegie se oppervlakte nie. Daar is ook die risiko dat die baba met die harde vloer kennis kan maak of tussen die bed en muur of kopstuk kan vassit. Ouers wat in hul slaap rondrol kan hul kind versmoor of doodlê, veral as hulle diep slapers is, oormoeg en uitgeput is en/of aan vetsug ly. Daar word eerder aangeraai dat die kind langs die moeder moet slaap, buitekant die bed op ’n matrassie op die vloer.
NG gemeente Estoire
Die NG gemeente Estoire is ’n gemeente van die Nederduitse Gereformeerde Kerk in die Vrystaat hoofstad, Bloemfontein. Dit is tans (2015) die 80ste oudste gemeente in die Vrystaatse Sinode.
Die naoorlogsjare in Bloemfontein is gekenmerk deur 'n fenomenale groei van die stad. Een ná die ander nuwe gemeente word afgestig, en op 17 Oktober 1947 is hierdie gemeente deur die Ringskommissie van die Ring van Bloemfontein gestig. Die moedergemeente, De Bloem, was toe pas 12 jaar oud.
Op 3 November 1947 is ds. François Albertus Dreyer, destyds medeleraar van die gemeente De Bloem, as eerste leraar van die nuutgestigte gemeente Estoire beroep. Hy aanvaar die beroep en word op 24 Januarie 1948 bevestig.
Dit het spoedig geblyk dat die kerksaal vir die groeiende gemeente te klein geword het, en in Mei 1948 is die saal teen 'n koste van £2 550 vergroot. Vroeg in 1950 is met die bou van 'n sierlike pastorie begin, dog voordat dit nog in gebruik geneem kon word, moes die gemeente afskeid neem van hul geliefde leraar wat 'n beroep na Dewetsdorp aanvaar het.
Op 15 April 1950 is ds. Gerhardus Willem Koornhof van Durban beroep. Hy aanvaar die beroep en word op 26 Augustus bevestig. Nog steeds groei hierdie gemeente. Waar dit met afstigting in 14 wyke verdeel was, was daar teen 1951 21 wyke. Die bou van 'n kerk is deur 'n groot deel van die gemeente sterk gepropageer, en, so berig Ons gemeentelike feesalbum in 1951, "ons voel oortuig die intuïsie en leiding van ds. Koornhof sal die gemeente spoedig tot die daad bring".
Plectroninia lepidophora
Plectroninia lepidophora is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Plectroninia en tot die familie Minchinellidae. Die wetenskaplike naam van die spesie is die eerste keer geldig gepubliseer in 1981 deur Vacelet.
Transendentalisme
Transendentalisme is 'n filosofiese beweging wat in die laat 1820's en 1830's ontstaan en ontwikkel het in die ooste van die Verenigde State van Amerika. Dit het herrys as 'n reaksie ten einde te protesteer teen die algemene toestand van intellektualisme en spiritualiteit van die tyd. Die doktrine van die Unitariese kerk soos wat dit gedoseer is by die Harvard Godsdiensskool was ook van besondere belang.
Transendentalisme het voortgekom uit die "Engelse en Duitse Romantiek, die Bybelse kritiek van Johann Gottfried von Herder en Friedrich Schleiermacher, die skeptisisme van David Hume", en die transendentale filosofie van Immanuel Kant en die Duitse idealisme. Miller en Versluis beskou Emanuel Swedenborg as 'n deurtastende invloed op transendentalisme. Dit is ook sterk beïnvloed deur Hindoe-tekste op die filosofie van die gedagtes en spiritualiteit, en veral die Upanishads.
'n Kernbeginsel van transendentalisme is die oortuiging dat die mens en natuur inherent goed is. Aanhangers glo dat die beskawing en sy instellings die suiwerheid van die indiwidu vertroebel het, en hulle glo ook dat mense op hul beste is wanneer hulle werklik selfonderhoudend en onafhanklik is.
133
Die jaar 133 was 'n gewone jaar wat volgens die Gregoriaanse kalender op 'n Donderdag begin het. Dit was die 33ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Umaru Yar'Adua
Umaru Yar'Adua (16 Augustus 1951 - 5 Mei 2010) was die leier van Nigerië se People's Democratic Party (PDP). Hy was Nigerië se 13de president. Nadat hy behandeling vir perikarditis in Saoedi-Arabië ontvang het, het hy na Nigerië teruggekeer waar hy in 2010 oorlede is.
Transendentalisme
Transendentalisme plaas die klem op subjektiewe intuïsie, oor die objektiewe empirisme. Aanhangers daarvan is verder van mening dat die indiwidu in staat is om heeltemal oorspronklike insigte op te diep, met min aandag en onderdanigheid aan vorige leermeesters en doktrines.
Lizzie van Zyl
Lizzie van Zyl was 'n jeugdige inwoner van Bloemfontein-konsentrasiekamp wat tydens die Tweede Vryheidsoorlog aan maagkoors gesterf het. Die Britte het haar opgesluit nadat haar vader, 'n Boere-vegter, geweier het om oor te gee.
Aktivis Emily Hobhouse gebruik haar dood as 'n voorbeeld van hoe swaar die Boerevroue en -kinders in die Britse konsentrasiekampe tydens die oorlog gekry het. Sy beskryf Lizzie as "'n verswakte kindjie met 'n dringende behoefte aan goeie versorging", wat op die laagste rantsoene geplaas is, en 'n maand daarna na die nuwe hospitaal sowat 50 kilometer van die konsentrasiekamp geneem is vir behandeling weens uithongering.
Volgens Hobhouse is sy hardhandig in die hospitaal behandel. Sy was nie in staat om Engels te praat nie en is deur 'n Engelssprekende dokter en sy verpleegsters as 'n idioot bestempel, wat haar glad nie kon verstaan nie. Op 'n dag het sy na haar ma begin roep. 'n Vrou het oorgestap om haar te troos, maar is hardhandig deur een van die verpleegsters onderbreek, wat haar beveel het om nie by die kind in te meng nie, omdat sy 'n oorlas was.
Francis Bacon (wetenskaplike, 1561)
Francis Bacon, 1ste Burggraaf van St Albans (Londen, 22 Januarie 1561 – Highgate, 9 April 1626) was 'n Engelse filosoof, staatsman, advokaat, juris, outeur en pionier van die wetenskaplike metode. Hy dien sowel as prokureur-generaal en Lord Chancellor van Engeland. Hoewel hy die politiek in 1621 verlaat, bly hy tog besonders invloedryk deur sy werke, veral as filosofiese advokaat en beoefenaar van die wetenskaplike metode tydens die wetenskaprewolusie.
Nalatenskap
Bacon word beskou as die vader van die empirisme. Sy werke vestig en populariseer die induktiewe metode vir wetenskaplike ondersoek, wat dikwels die Baconiaanse metode genoem word, of eenvoudig die wetenskaplike metode. Sy eis vir 'n beplande prosedure van die ondersoek van alle dinge, wys 'n nuwe rigting aan in die retoriese en teoretiese aard van die wetenskap, waarvan 'n groot deel van sy opvattings oor die korrekte metodologie tot vandag relevant bly.
Lewe
Vanuit Cambridge vertrek Bacon na die Gray’s Inn om sy studie in die regte aan te pak. Hierdie studie staak hy in 1577, omdat hy toe by die ambassadeur van Frankryk gaan werk het. Hy toon besonderse nuuskierigheid vir allerlei aangeleenthede. In 1579 sterf Bacon se vader. Bacon erf slegs 'n klein deel van sy vader se kapitaal (1/50 deel) en sy finansiële situasie word hierdeur nie beter nie. Bacon word tot ridder verklaar in 1603, en verkry sowel die titel graaf van Verulam in 1618, as burggraaf van St Albans in 1621.
Sy lewe word gekenmerk deur twee ambisies: 'n politieke en 'n filosofiese ambisie. In 1621 eindig sy politieke loopbaan omdat Bacon van korrupsie beskuldig word. Hy moes hieroor aftree. Hy sterf in 1626 aan longontsteking wat hy opgedoen het tydens een van sy eksperimente.
Werke
Tussen 1607 en 1612 skryf Bacon 12 filosofiese werke. In 1605 publiseer hy die Advancement of Learning. Bacon hoop dat daar hierdeur 'n nuwe soort wetenskap sou ontstaan. Daar blyk egter weinig belangstelling daarvoor te wees. Hy skryf onder andere Thoughts and Impressions waarin hy voorstel dat ondersoekers klein kinders moet wees en dat deur eksperimente en induksie die alfabet van die natuur geleer kan word.
Clint Kimbrough
Clint Kimbrough (8 Maart 1933 – 9 April 1996) was 'n Amerikaanse akteur en regisseur. Hy was bekend vir sy rolle in die rolprente Bloody Mama (1970) en The Young Nurses (1973), en in die televisiereekse Studio One in Hollywood (1948) en The United States Steel Hour (1953).
Francis Bacon (wetenskaplike, 1561)
Werke
In New Atlantis (1627) stel Bacon in die werk dat daar nie voortgegaan moet word deur gebruik te maak van Plato se rasionalistiese weg (gebaseer op deduksie vanuit in die intellektuele ontdekte absolute) nie, maar dat die mens sy sintuie moet gebruik om tot gevolgtrekkings te kom. Daarnaas is Die nwe Atlantis 'n utopiese roman, waarin wetenskap en tegnologie gesien word as bronne van vooruitgang. Tegnologiese deurbrake sorg vir beheersing en aanpassing van die natuur, en lei uiteindelik tot bevordering van gesondheid, rykdom en die menslike geluk.
Bacon werk tussen 1613 en 1619 aan verskillende werke wat bedoel is vir Novum Organum. Hierin voorsien hy sy beskrywing van sy nuwe induksie-wetenskap:
"The senses, to which these particulars are for the most part available, can try the experiment, but only operation can establish the axiom which scientific definition becomes."
Wetenskaplike metode
Bacon het induksie voorgehou as die metode vir wetenskaplike ondersoek, terwyl hy die werking daarvan in detail en met voorbeelde beskryf het. As pionier van die wetenskaplike eksperiment en die opbou van kennis deur empiriese ondersoek het hy 'n groot en blywende invloed op die wetenskap uitgeoefen. Self voer hy egter min eksperimente uit, en maak geen belangrike ontdekkings nie. Uit sy Meditationes Sacrae kom die gesegde scientia potentia est (kennis is mag).
John Quincy Adams
John Quincy Adams (11 Julie 1767 – 23 Februarie 1848) was die sesde President van die Verenigde State (1825–1829). Sy vader was John Adams, die tweede President van die Verenigde State. Hy was die eerste Amerikaanse president wat die seun van 'n president was. Verskeie stede in na hom vernoem, onder andere Quincy in Illinois.
Adams is op 23 Februarie 1848, op 80-jarige ouderdom, aan breinbloeding oorlede.
Strepieskepper
'n Strepieskepper (of Two-striped skimmer en White-lined skimmer soos dit in Engels bekend staan), is 'n naaldekoker, Orthetrum caffrum, en behoort tot die familie van Libellulidae.
Voorkoms
Liggaamslengte: 40-41 mm. Agtervlerklengte: 28.5-29.5 mm. Die mannetjie is ligblou. Albei geslagte het twee wit torakale strepe en 'n opvallende wit streep tussen die vlerke. Die enigste ander spesie met twee kantstrepe is die groter Orthetrum julia capicola wat minder duidelike strepe het, en 'n grys (nie wit) streep tussen die vlerke.
Verspreiding
Dit kom voor vanaf Suider-Afrika en Madagaskar tot by die Sahel en die suidweste van die Arabiese Skiereiland. In Suid-Afrika kom dit voor in die Oos-Kaap, Vrystaat, Gauteng, KwaZulu-Natal, Limpopo, Mpumalanga, Noord-Kaap en is algemeen in die Drakensberge.
Habitat
Die spesie kom voor by byna alle vorme van varswaterhabitatte (bv. stadig-vloeiende riviere, moerasse, vleie, permanente en tydelike poele, damme, klein dammetjies en fonteine). Hulle sit gewoonlik op lang grasse en riete langs strome en riviere.
Rashied Staggie
In 2003 is Rashied Staggie tronk toe nadat hy skuldig bevind is aan die verkragting van 'n 17-jarige meisie wat as staatsgetuie teen hom getuig het. Staggie is tot 15 jaar gevonnis vir ontvoering en verkragting. In 2004 is hy skuldig bevind aan huisbraak deur die Faure-polisie en tot 13 jaar gevangenisstraf gevonnis. Die twee vonnisse is gelyktydig uitgedien. In Mei 2013 het die Wes-Kaapse departement van korrektiewe dienste aangekondig dat Staggie einde September 2013 op parool vrygelaat sal word weens goeie gedrag.
Vroeë lewe
Rashied is in 1956 in Mooirivier in Kaapstad gebore. Die Groepsgebiedewet het bruin mense forseer om uit sogenaamde blank gebiede na 'n minder wenslike deel van die stad te verskuif. Die Kaapse Vlakte het 'n plek geword waar meer as 'n miljoen ontheemde bruin en swart mense verskuif is. Rashied se familie is na Manenberg verskuif, in armoede en sonder toegang tot behoorlike infrastruktuur en dienste. As gevolg van die druk van hierdie armoede en die "harde lewe", het Rashied en sy broer Rashaad misdaad en bendebedrywighede vir oorlewing gebruik. Na 1994 het hy in Boston, Bellville, in die Wes-Kaap van Suid-Afrika gebly.
Kriminele loopbaan
Toe die tweeling tieners was, was hulle aktiewe dwelmsmokkelaars en kon hulle geld verdien. Namate hulle ouer geword het, het hulle meer aggressief en invloedryker geword in die onderwêreld van Kaapstad. Teen die negentigerjare was die tweeling berugte bendeleiers, en hul bende, die Hard Livings, het lede dwarsoor die Kaapse Skiereiland gewerf. Die Hard Livings-bende het deelgeneem aan 'n reeks misdade soos gewapende roof, geweerhandel en dwelmverspreiding. Die Hard Livings het botsings gehad met mededingende bendes, die Americans en die Mongrols. Onder die bewind van Rashied Staggie het die Hard Livings aan gewelddadige bendeoorloë deelgeneem wat gelei het tot 'n bloedbad in die strate van Kaapstad.
Dood
Staggie is op 13 Desember 2019 buite sy huis in Londonweg in Soutrivier, Kaapstad, geskiet – in dieselfde straat waarin sy tweelingbroer, Rashaad, in 1996 dood is nadat hy geskiet en aan die brand gesteek is deur lede van die vigilante-groep PAGAD. Staggie is na die Groote Schuur-hospitaal geneem waar hy aan sy wonde beswyk het.
Die vermeende leier van die Hard Livings-bende, Tauriq "Ballie Tips" Solomons, is die vorige dag in Westridge in Mitchells Plain, Kaapstad, doodgeskiet.
Daar was gerugte dat Staggie se seun, Abdullah Taliep Boonzaier, ook doodgeskiet is, maar dit is deur die familie ontken. Op 13 Desember 2019, toe die Wes-Kaapse polisie gekontak word vir kommentaar, het die SAPD gesê die Wes-Kaapse kantoor het geen rekord van die skietvoorval waarin Staggie dood is nie.
Joeri Loezjkof
Joeri Michailowitsj Loezjkof (Russies: Ю́рий Миха́йлович Лужко́в; geb. 21 September 1936 – 10 Desember 2019) was 'n Russiese politikus en van 1992 tot 2010 die burgemeester van Moskou. Hy was ook die ondervoorsitter en 'n medestigter van die politieke party Verenigde Rusland.
Terwyl Loezjkof burgemeester was, het Moskou se ekonomie verbeter en het hy groot bouprojekte in die stad aangepak. Hy is terselfdertyd beskuldig van korrupsie, die sloping van historiese geboue, die swak hantering van verkeersprobleme en die rookkrisis in die stad tydens die groot veldbrande in Rusland in 2010. Hy is op 28 September 2010 deur pres. Dmitri Medwedef uit sy amp ontslaan nadat hy Medewedef na bewering in ’n snydende brief beledig het.
134
Die jaar 134 was 'n gewone jaar wat volgens die Gregoriaanse kalender op 'n Vrydag begin het. Dit was die 34ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Darling, Wes-Kaap
Darling is 'n klein dorp in die Weskus-gebied van die Wes-Kaap, omtrent 75 km noord van Kaapstad. duimnael|links|300px|Die NG kerkgebou op Darling is deur [[Wynand Louw ontwerp en die hoeksteen in 1958 gelê.]]
Geskiedenis
Teen die begin van die 18de eeu het omtrent 29 boere in 'n gebied genaamd Groenkloof geboer. Darling is in 1853 op een van die plase, Langfontein, gestig. Dit is vernoem na sir Charles Henry Darling wat in 1851 na die Kaap gekom het as luitenant-goewerneur.
Dorp en omgewing
Die Darling-museum stel die geskiedenis van die dorp en die Darling roomhuis, wat in 1899 deur twee Sweedse setlaars, Nils Georg Moller en G. Threnstrom, gevestig is en in 1950 gesluit is, ten toon. Darling is beroemd vir veldblomme en sedert 1917 word die Darling-veldblomskou elke jaar deur die Darling-veldblomvereniging, wat in 1915 deur mev. Suzanne Malan en mnr. Frederick Duckitt van Waylands gestig is, gehou. . Landbou in die gebied is gefokus op graanproduksie, druiwe, aartappels, ertjies en suiwelboerdery. Die eerste Merinoskape in Suid-Afrika is ook hier aangehou nadat 'n verskepingsfout hulle hier afgelewer het. Wolproduksie in Suid-Afrika vind sy oorsprong in die Darling-omgewing.
Die Suid-Afrikaanse satiris Pieter-Dirk Uys voer baie van sy vertonings as Evita Bezuidenhout by Evita se Perron, 'n kabaretteater en restaurant in Darling, op. Die kunsmark daarnaas is in 2006 deur die Darling-trust, 'n liefdadigheidsorganisasie wat die probleme van verarmde gemeenskappe in die omgewing aanspreek, oorgeneem.
Die Hildebrand-monument is net buite Darling opgerig ter ere van veldkornet C.P. Hildebrand van die Boeremagte se Maritz-kommando.
Die gerestoureerde Victoriaanse huise en boomryke strate maak Darling 'n gewilde naweekoord vir inwoners van Kaapstad en omgewing.
Wapen
Darling het in 1955 munisipale status gekry. Die raad het in 1960 'n wapen by die Kaapse Provinsiale Administrasie geregistreer : In groen, 'n gaande goue leeu; 'n gekanteelde goue skildhoof belaai met drie rooi arctotis-blomme goud gesaad. Die helmteken was 'n koei se kop uitkomend uit 'n goue muurkroon, en die wapenspreuk was "Ora et labora".
Jehan Alain
Jehan Ariste Alain (3 Februarie 1911 – 20 Junie 1940) was 'n Franse orrelis en komponis.
Biografie
Jehan het sy aanvanklike opleiding in klavier ontvang vanaf Augustin Pierson, die orrelis van Sint-Louis by Versailles, en in die orrel van sy vader, wat 'n vierhandige instrument in die sitkamer gebou het. Teen die ouderdom van elf het Jehan reeds as plaasvervanger gespeel by Sint Germain-en-Laye.
Tussen 1927 en 1939 het hy die Parys Konservatoria bygewoon en eersteplek behaal in Harmonie onder André Bloch, asook Eersteprys in die Fuga met Georges Caussade. Hy het die orrel saam met Marcel Dupré gestudeer, onder wie se leiding hy die eersteplek gewen het vir Orrel en Improvisasie in 1939. Sy studies in komposisie met Paul Dukas en Jean Roger-Ducasse het aan hom die Prix des amis de l'orgue in 1936 besorg vir sy Suite vir Orrel Op. 48, Introduksie, Variasies, Scherzo en Koor.
Sy kort loopbaan as komponis het in 1929 begin toe hy agtien jaar oud was, en sou tot die uitbreek van die Tweede Wêreldoorlog tien jaar later duur. Sy musiek was nie net beïnvloed die musikale taal van die vroeëre komponis Claude Debussy en sy mede-komponis Olivier Messiaen nie (sien bv. sy Le jardin suspendu, 1934), maar ook deur 'n belangstelling in die musiek, dans en filosofieë van die verre ooste (verkry by die Exposition coloniale internationale van 1931 en gesien in sy Deux danses à Agni Yavishta, 1932, en Deuxième fantaisie, 1936), 'n Renaissance van Barokmusiek (gesien in sy Variations sur un thème de Clément Janequin, 1937), en in jazz (gesien in sy Trois danses van 1939). Alain het sy Le jardin suspendu ("Die Hangende Tuin") beskryf as 'n tentoonstelling van "die ideale, ewige strewe en ontvlugting van die kunstenaar, 'n ontoeganklike en ondeurdringbare asiel en toevlug".
Hy het koormusiek-insluitende 'n Dodemis-, kamermusiek, liedere en drie volumes klaviermusiek geskryf. Maar dit is vir sy orrelmusiek waarvoor hy die bekendste is. Sy mees bekende werk is Litanieë, wat in 1937 gekomponeer is. Daardie werk word voorafgegaan deur die teks: "Quand l’âme chrétienne ne trouve plus de mots nouveaux dans la détresse pour implorer la miséricorde de Dieu, elle répète sans cesse la même invocation avec une foi véhémente. La raison atteint sa limite. Seule la foi poursuit son ascension." ("Wanneer, in sy nood, die Christelike siel geen meer woorde kan vind om God se genade op te roep nie, herhaal dit eindeloos dieselfde litanie...want die rede het sy limiet bereik; slegs geloof kan jou dan verder neem..."). Deuils ("roubeklaery"), die tweede van die Trois danses, is toegewy aan Odile (Alain se oorlede suster) as 'n "Begrafnisdans gewy aan 'n Heroïese Herinneringe".
Hy was altyd geïnteresseerd in meganika, en was 'n vaardige motorfietsbestuurder. Hy was gedurende die Tweede Wêreldoorlog 'n boodskapper in die Agste Gemotoriseerde Afdeling van die Franse Leër. Op 20 Junie 1940 was hy toegewys om die Duitse vordering op die oosterse kant van Die Slag van Saumur (1940) te verken toe hy 'n groep Duitse soldate teëgekom het by Le Petit-Puy. Hy het om die draai gekom, en toe hy die aankomende Duitsers hoor, het hy sy motorfiets gelos en die vyand trompop geloop met sy karabyn, en 16 vyandelike soldate gedood voordat hy self gedood is. Die Croix de Guerre is postuum aan hom toegeken vir sy heroïese optrede, en hy was met volle militêre eerbewyse deur die Duitsers begrawe.
Hy het sy vrou, Madeleine Payan, nagelaat met wie hy in 1935 getroud is, asook sy drie kinders en 'n aantal komposisies wat deur baie beskou word as van die oorspronklikste werke van die 20ste eeu.
Henri Dutilleux se Les citations bevat 'n musikale aanhaling van Jehan Alain se musiek. Maurice Duruflé het 'n musikale eerbewys aan Jehan Alain geskryf met sy werk Prélude et fugue sur le nom d'A.L.A.I.N op. 7, vir orrel.
Kronologiese katalogus
JA staan vir Jehan Alain.
Pretoria-Pietersburgspoorlyn
Lynbou
Bouwerk begin in 1897 en op 1 Julie 1898 is die eerste 132 km tussen Pretoria en Nylstroom geopen. Drie maande later is die volgende 90 km tussen Nylstroom en Potgietersrus geopen en op 31 Mei 1899 is die laaste 63 km tussen Potgietersrus en Pietersburg geopen. Die spoorlyn begin by die Pretoriastasie waar dit met NZASM se spoornet verbind is. Dit loop verby die die stad aan die wes en volg die Apiesrivier tot by Hammanskraal. Terwyl die Apiesrivier en Pienaarsrivier na die weste draai, loop die spoorlyn na die noorde tot Warmbad waar dit na Nylstroom klim. Toe draai dit aan die noordooste en volg die Nylrivier tot by Potgietersrus. Daar gaan dit oor die Waterberg en dal af tot Pietersburg.
Tweede Vryheidsoorlog
Op 12 Oktober 1899, 'n paar maande nadat die spoorlyn geopen is, breek die Tweede Vryheidsoorlog uit. Die ZAR-regering lê beslag op die spoorlyn en plaas dit onder beheer van die NZASM met Mauritz de Wildt as bestuurder. De Wildt was destyds ook hoofingenieur met NZASM. . Nadat die Britse magte onder die bevel van Lord Roberts Pretoria op 31 Mei 1900 beset het, het die ZAR-regering hul na Machadodorp gevestig en spoorwegkoetse is vir regeringskantore gebruik en ook om die staatsargiewe te stoor.
Nadat President Kruger na Europa vertrek het, het die ZAR regering na Pietersburg verhuis. Koetse op die Warmbad-Pietersburggedeelte van die spoorlyn is tot 30 Maart 1901 deur die ZAR regering gebruik. terselfdertyd is skade aan die Pretoria Warmbad-gedeelte van die lyn herstel. Op 1 April is Nylstroom deur die Australiese magte beset, Potgietersrus is op 5 April beset en Pietersburg is op 8 April beset. Toe kom die spoorlyn onder die beheer van die Imperial Military Railways (IMR). Afgesien van normale spoorwegdienste, het die treine ook 'n mobiele poskantoordiens gelewer.
Hierna is die IMR se treine ten minste twee keer deur Boerkommando's aangeval. Op 4 Julie 1901 het 'n Boerekommando onder die bevel van Generaal CF Beyers 'n trein by Tobiasspruit, 8 km noord van Naboomspruit aangeval. Op 10 Augustus 1901 het nog 'n Boerekommando, dié keer onder die bevel van Kaptein Jack Hindon en Kaptein Henri Slegtkamp by Haartebeeslaagte, 11 km suid van Naboomspruit 'n gepantserde trein aangeval. Na die Vrede van Vereeniging (31 Mei 1902) word die spoorlyn onder die beheer van die Sentraal-Suid-Afrikaanse Spoorweë geplaas.
Finansieël
In 1895 is 'n konsessie aan Hendrik Jacobus Schoeman toegestaan om die spoorlyn te bou en te bedryf. In 1896 is die Pretoria-Pietersburg Railway Company Limited met 'n kapitaal van £500 000 in die Verenigde Koninkryk gestig en op die Londense beurs gelys om die konsessie te bedryf. Verdere finansiering is verkry deur die uitreiking van skuldbriewe ter waarde van £1 005 400.
Tussen 31 Mei 1899 en 13 Oktober 1899 is 45 611 passassiers en 7402 ton vrag deur die spoorweg vervoer. Die inkomste oor hierdie periode was £25 858 en uitgawe (uitsluitende rente op sy skuldbrieve) was £22,227.
Op 14 November 1903 is die maatskapy deur die Britse Regering ontein. Die Britse regering het die aandeelhouers hul oorspronklikke kapitaal terugbetaal en ook die maatskapy se bate betaal. In opdrag van die Konvensie van Den Haag (1898) is vergoeding aan hulle betaal vir inkomste wat deur die ZAR-regering gewaarborg is. Die bedrag verskuldig aan belasting is uiteindelik in 1908 in die Engelse Hooggeregshof vereffen.
Lokomotiewe
Die PPS het 'n totaal van 15 lokomotiewe bestel maar voordat die laaste vier afgelewer is, het die Tweede Vryheidsoorlog uitgebreek en die PPS het met die NZASM saamgesmelt. Terwyl die spoorweg in aanbou was, is vier saaltenklokomotiewe gekoop vir bouwerk en rangeringswerk. Drie 26 tonner 0-6-0ST lokomotiewe is direk van die vervaardiger en een lokomotief, 'n 0-4-0ST is tweedehands van die NGR gekoop. Die PPS het aflewering van ses hooflynlokomotiewe geneem - vyf 2-6-4T tenklokomotiewe wat nuut gekoop is en 'n tweedehandse 4-6-0T tenklokomotief wat van die Delagoabaai Spoorweg gekoop is. 'n Sesde 2-6-4T tenklokomotief het op die seereis tussen die Verenigde Koninkryk en Suidelike Afrika verlore geraak. Die vervangingslokomotief is in 1900 te Lourenco Marques afgelewer.
In 1898 is drie 4-8-0 tenderlokomotiewe bestel. Hierdie lokomotiewe, wat op die 7de Klas van die Kaapse Regeringspoorweë gebaseer is, is in 1900 aan die Imperiale Militêre Spoorweë gelewer. In 1898 is 'n 46 tonner lokomotief ook van NZASM verkry. Hy het die naam "Prinsloo" gedra.
Notas
Breedekloof
Die Breedekloof is een van drie wyndistrikte in die Breëriviervallei-wynstreek. Dit spog met 'n totaal van 28 wynkelders (11 produsentekelders en 17 privaat kelders). Die Breedekloof verteenwoordig 14,24% (13 029 hektaar) van Suid-Afrika se aanplantings van wyndruiwe-wingerde. Die meerderheid tradisionele kultivars kan in die Breedekloof gevind word, waarvan Chenin Blanc die algemeenste is.
Ligging
Die Breedekloof wyndistrik is geleë tussen Worcester en Paarl en vorm deel van die Breedevallei Plaaslike Munisipaliteit. Dit sluit die Rawsonville, Slanghoek, Goudini en Breërivier gebiede in. Die weste en suidweste van Breedekloof grens aan die Slanghoek- en Du Toitskloofberge en in die noordooste aan die Hexrivierberge.
Klimaat en geografie (terroir)
Die Breedekloof word gekenmerk deur 'n wye verskeidenheid van terroirs. Die streek grens aan twee bergreekse en lê tussen die Atlantiese Oseaan en die Klein Karoo. Die grond in die Breedekloof wissel van diep, swaar, swart grond tot sanderige skalie-grond in ou rivierbeddings. Hierdie unieke kombinasie van grond en klimaat maak dit 'n gunstige terroir vir wynproduksie. Die vallei ontvang 'n jaarlikse winterreënval van +/- 700 mm wat dit as 'n hoë-reënvalgebied in Suid-Afrika klassifiseer.
Ekonomiese aktiwiteite
Die belangrikste ekonomiese aktiwiteit in die Breedekloof is landbou. Die streek is tradisioneel 'n wyn-produserende gebied, maar perskes, pruime, pere en ander gewasse word ook verbou. Toerisme is 'n ontluikende bedryf in die gebied met gastehuise en onthaalfasiliteite wat nuwe geleenthede bied.
Breedekloof-wynroete
Die Breedekloof-wynroete is die jongste wynroete in Suid-Afrika en is in 2002 gestig. Die roete bestaan uit 22 kelders en strek wes tot oos vanaf Gouda tot Montagu en noord tot suid vanaf Tankwa Karoo Nasionale Park tot McGregor. Dit vorm deel van Roete 62, die langste wynroete ter wêreld.
Breedekloof Wynfees – Soetes & Sop
Soetes & Sop is 'n jaarlikse wynfees wat georganiseer word deur Breedekloof Wyn en Toerisme Kantoor in Rawsonville. Die fees vind tipies in Julie plaas en alle deelnemende kelders (14 in 2016) is oop vir die geleentheid. Dit is 'n gedesentraliseerde fees: besoekers koop 'n kaartjie met 'n wynglas en sopbeker wat hulle kan gebruik op die wyne en sop by elke kelder te proe. Besoekers het die geleentheid om 'n wye verskeidenheid multi-bekroonde Soetes (ook bekend as soetwyn) te geniet. Dit sluit in Hanepoot, Muskadel, Edellaatoes, Rooi Jerepigo en Port. Verskeie kelders bedien ook sop om die wyn te komplimenteer.
Kendari
Kendari is 'n stad en lê in die provinsie Suidoos-Celebes (Indonesies: Sulawesi Tenggara) in Indonesië. Kendari is die provinsiale hoofstad.
Buurte
Die stad het 6 buurte/administratiewe distrikte:
Weesplaneet
duimnael|300px|Dié video wys ’n kunstenaarsvoorstelling van die weesplaneet CFBDSIR J214947.2-040308.9.
’n Weesplaneet (ook genoem ’n interstellêre, sonlose of dwaalplaneet) is ’n voorwerp met die massa van ’n planeet wat direk om die middel van ’n sterrestelsel wentel. Sulke voorwerpe is uit hul planeetstelsels gewerp, of was nooit gravitasioneel aan enige ster of bruindwerg gebonde nie. Die Melkweg alleen kan miljarde weesplanete hê.
Sommige voowerpe met die massa van ’n planeet kon op dieselfde manier as sterre gevorm het en die Internasionale Astronomiese Unie het voorgestel hulle word subbruindwerge genoem. ’n Moontlike voorbeeld is Cha 110913-773444, wat uit ’n planeetstelsel gewerp kon gewees het of op sy eie gevorm het om ’n subbruindwerg te word.
Sterrekundiges het die Herschel-ruimtesterrewag en die Baie Groot Teleskoop gebruik om ’n baie jong vrybewegende voorwerp met die massa van ’n planeet (OTS 44) waar te neem en te demonstreer dat sulke voorwerpe die massa van ’n paar Jupiters het. Herschel-infrarooiwaarnemings het gewys OTS 44 word omring deur ’n skyf van minstens 10 aardmassas en kan moontlik eindelik ’n klein planetêre stelsel vorm.
Spektroskopiese waarnemings van OTS 44 met die SINFONI-spektograaf by die Baie Groot Teleskoop het onthul die skyf versamel aktief materie, net soos ’n jong ster. In Desember 2013 is die bestaan van die moontlike eksomaan van ’n weesplaneet, MOA-2011-BLG-262, bekend gemaak.
Waarnemings
duimnael|240px|’n Kunstenaarsvoorstelling van ’n weesplaneet omtrent so groot soos Jupiter.
Die astrofisikus Takahiro Sumi van die Universiteit van Osaka in Japan en sy kollegas het in 2011 ’n studie oor mikrolenseffek gepubliseer. Hulle het 50 miljoen sterre in die Melkweg waargeneem en 474 voorvalle van mikrolenseffek aangeteken. Daarvan was 10 kort genoeg dat dit planete kon wees van omtrent Jupiter se grootte met geen ster in die nabyheid nie. Hulle het uit hul waarnemings geraam daar is byna twee weesplanete met die massa van Jupiter vir elke ster in die Melkweg. Ander ramings dui op nog groter getalle, tot 100 000 keer meer weesplanete as sterre.
In 2017 is in ’n studie deur Przemek Mróz en kollegas met die Universiteit van Warskou se sterrewag, met ses keer meer statistieke as in die 2011-studie, bevind daar is hoogstens sowat 0,25 planete met die massa van Jupiter wat vry rondbeweeg of in ’n wye wentelbaan voorkom vir elke ster in die Melkweg.
Behoud van hitte
Interstellêre planete wek geen hitte op nie en word nie deur ’n ster verhit nie. In 1998 het David J. Stevenson, ’n professor in planetêre wetenskap aan die Kaliforniese Instituut vir Tegnologie, ’n teorie opgestel dat sommige planeetgroottevoorwerpe wat vry in die interstellêre ruimte voorkom, ’n dik atmosfeer kan onderhou. Hy het voorgestel so ’n atmosfeer sal behoue bly danksy die drukgeïnduseerde ver-infrarooi-bestralingsondeurskynendheid van ’n dik atmosfeer wat waterstof bevat.
Tydens die vorming van planete kan verskeie klein protoplanetêre voorwerpe uit die stelsel gewerp word. So ’n voorwerp sal minder van die ster se ultravioletlig kry wat die ligter elemente van sy atmosfeer kan vernietig. Selfs ’n aardgrootte liggaam sal genoeg swaartekrag hê om te voorkom dat waterstof en helium uit sy atmosfeer ontsnap. Op ’n aardgroottevoorwerp wat ’n kilobar atmosferiese druk van waterstof het en ’n konveksiegas-adiabaat, kan die oppervlaktemperatuur bo die smeltingspunt van water bly. Dan sal oseane met vloeibare water moontlik wees. Sulke planete sal waarskynlik vir lang tydperke geologies aktief wees. As hulle ’n geodinamo-geskepte beskermende magnetosfeer en seebodemvulkanisme het, sal hidrotermiese bronne energie kan verskaf vir lewe. Mense sal op so ’n sonlose planeet kan lewe, hoewel voedselbronne beperk sal wees.
Bekende en moontlike weesplanete
Die tabel hier onder lys bevestigde en vermoedelike weesplanete wat ontdek is. Dit is nog onbekend of hulle uit planeetstelsels gewerp is of op hul eie as subbruindwerge gevorm het.
135
Die jaar 135 was 'n gewone jaar wat volgens die Gregoriaanse kalender op 'n Saterdag begin het. Dit was die 35ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Plectroninia microstyla
Plectroninia microstyla is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Plectroninia en tot die familie Minchinellidae. Die wetenskaplike naam van die spesie is die eerste keer geldig gepubliseer in 1981 deur Vacelet.
Meganiese verwering
In teenstelling met chemiese verwering, waar die mineralogie van die gesteente verander, breek meganiese verwering die gesteentes in kleiner gedeeltes op sonder dat die mineralogie verander.
Meganiese verwering kan plaasvind d.m.v. prosesse soos vrieswerking (waar temperatuurverskille die gesteente laat swel en krimp, en sodoende a.g.v differensiële uitsetting laat breek), biologiese werking (bv. waar groeiende wortels die gesteentes kraak), drukverligting (waar gesteentes naby die oppervlak a.g.v. drukverligting breek, swaartekrag (kranse wat onder hulle eie gewig meegee), wind, riviere of branders (hoë energie omgewings wat die gesteentes stukkend breek), biologiese werking (wortels wat rotse stukkend breek). In die geval van erosie, word die materiaal verwyder, maar in die proses vind verwering ook plaas. Dit is belangrik om te besef dat verwering moet plaasvind voor erosie kan plaasvind, en dat beide prosesse gelyk kan plaasvind.
Faktore wat tipe verwering bepaal of beïnvloed
Daar is 'n verskeidenheid faktore wat bepaal watter tipe verwering plaasvind, asook die tempo van verwering.
Bonaventura Cavalieri
Bonaventura Francesco Cavalieri (Latyns, Cavalerius) (1598 - 30 November 1647) was 'n Italiaanse wiskundige wat bekendheid verwerf het vir Cavalieri se beginsel wat stel dat die volume van twee voorwerpe gelyk is as die oppervlak van hulle ooreenstemmende deursneë in alle gevalle gelyk is. Twee deursneë stem ooreen as hulle interseksies is van die liggaam met die vlakke ewe ver van 'n gekose vlak. Die beginsel is oorspronklik deur die 3de eeuse Sjinese wiskundige Liu Hui opgeteken in sy kommentaar op Die Nege Hoofstukke oor die Wiskundige Kuns. Cavalieri het 'n "metode van die ondeelbares" gehad, wat hy gebruik het om oppervlaktes en volumes te bepaal. Dit was 'n beduidende stap op die pad na moderne infinitesimale analise.
Lewe en Werk
Cavalieri is in Milaan gebore en het teologie in die klooster van San Gerolamo in Milaan en meetkunde by die Universiteit van Pisa studeer. Hy het elf boeke gepubliseer; die eerste in 1632. Hy het aan probleme in optika en beweging gewerk. Sy sterrekundige en astrologiee werk het minder aandag gekry as sy hoof belangstelling: meetkunde. Sy laaste boek, Trattato della ruota planetaria perpetua (1646), is egter wel aan sterrekunde toegewy. Hy is deur akademiese en ekklesiasties kontakte aan Galileo voorgestel. Cavalieri sou ten minste 112 briewe aan Galileo stuur. Galileo het oor Cavalieri gesê, "min, indien enige, sedert Archimedes, het so ver en diep by die wetenskap van meetkunde betrokke geraak."
Die maankrater Cavalerius is vernoem na sy Latynse naam Bonaventura Cavalieri.
Bloughwarrie
Die Bloughwarrie (Euclea crispa) is 'n klein tot middelslag boom wat volop rondom Pretoria, Johannesburg en Bloemfontein is. Die spesie is ook inheems in Angola, Botswana, Eswatini, Lesotho, Malawi, Mosambiek, Zambië en Zimbabwe.
Subspesies
Daar is drie subspesies:
Binjai
Binjai (uitgespreek as Bin-djei) is 'n stad en lê in die provinsie Noord-Sumatra in Indonesië. Medan is die provinsiale hoofstad en lê 20 km. wes van Binjai.
Buurte
Die stad het 5 buurte/administratiewe distrikte:
Gendt
Gendt is ’n stad in die munisipaliteit Lingewaard in die provinsie Gelderland in Nederland.
136
Die jaar 136 was 'n skrikkeljaar wat volgens die Gregoriaanse kalender op 'n Sondag begin het. Dit was die 36ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad.
Duitse Orde
Die Duitse Orde, ook Duitse Ridderorde genoem, is 'n geestelike orde. Dit is naas die Johannieter of Malteser Orde een van die ridderordes uit die tydperk van die Kruistogte wat steeds bestaan. Die Latynse naam is Ordo Teutonicus, kort OT, die oorspronklike lang vorm van die naam was "Orde van die Broeders van die Duitse Huis van Sint Maria in Jerusalem", Latyn Ordo fratrum domus Sanctae Mariae Theutonicorum Ierosolimitanorum, Duits Orden der Brüder vom Deutschen Haus Sankt Mariens in Jerusalem.
Die orde gaan terug op 'n hospitaal wat in 1190 in die Heilige Land gestig is. Nadat hulle tot 'n geestelike orde verhef is, het die gemeenskap – wat oorspronklik liefdadigheidswerk gedoen het – in die loop van die 13de eeu 'n beduidende rol by die Duitse kolonisasie van die oostelike Sentraal- en Oos-Europa gespeel. In die Baltiese lande het die orde sy eie staat gestig, die Duitse Ordenstaat wat in die laat 14de eeu 'n oppervlakte van sowat 200 000 vierkante kilometer beslaan het.
As gevolg van die verpletterende nederlaag, wat die orde in die somer van 1410 in die Slag van Tannenberg teen Pools-Litause magte gely het, asook die langdurige oorlog wat in die middel van die 15de eeu teen die Pruisiese state gevoer is, het die orde se agteruitgang, wat reeds omstreeks 1400 begin het, versnel. Die Duitse Orde het ná sy sekularisering tydens die Reformasietydperk in 1525 en sy omskepping in 'n wêreldlike hertogdom in Pruise – en ná 1561 ook in Lyfland – geen noemenswaardige invloed meer uitgeoefen nie. Die Duitse Orde het nogtans in die Heilige Romeinse Ryk voortbestaan en hier veral in Suid-Duitsland, Oostenryk en Switserland groot landerye besit.
In die Napoleontiese Oorloë van die laat 18de eeu het die orde sy landerye in gebiede oos van die Ryn kwytgeraak, en in 1809 is die orde ook in die Rynbondstate gesekulariseer. Die Duitse Orde se grondbesit was nou beperk tot die Keiserryk Oostenryk. Met die ondergang van die Habsburgse Donaumonargie ná die Eerste Wêreldoorlog het die orde ook die ridderlike komponent van sy ordestruktuur verloor. Die Duitse Orde word sedert 1929 deur 'n ordepriester bestuur en vorm sodoende volgens die kanoniese reg 'n klerikale orde. Die orde spits hom vandag op die aanbieding van karitatiewe dienste toe.
Basjkortostan
Basjkortostan of Basjkirië (Russies: Башкортостан of Башкирия; Basjkirs: Башортостан Республикаһы) is ’n outonome republiek (’n deelgebied van Rusland).
Eris (mitologie)
Eris (Grieks: Ἔρις, "Twis") is die Griekse godin van twis en onenigheid. Haar Romeinse eweknie se naam is Discordia, wat dieselfde beteken. Die dwergplaneet Eris is na die godin genoem.
Basjkortostan
Basjkortostan grens aan:
Eris (mitologie)
Sy het geen tempels in Griekeland gehad nie en sy dien hoofsaaklik as ’n verpersoonliking, soos in Homeros en baie latere werke.
Basjkortostan
Geskiedenis
In die 10de eeu het die Islam onder die Basjkirs begin versprei en in die 14de eeu het dit die dominante godsdiens geword. Tot die 16de eeu was die huidige Basjkirië verdeel tussen die kanate van Kazan, Sibir en die Nogai-horde. Toe die kanaat van Kazan hom tussen 1554 en 1555 oorgee aan Iwan die Verskriklike, het afgevaardigdes van die westelike en noordwestelike Basjkirse stamme na Moskou gereis en die tsaar gevra of hulle vrywillig by Moskowië mag aansluit.
Van die eerste helfte van die 16de eeu word die Basjkirse gebied geleidelik omvorm tot ’n bestuursgebied van die Russiese Ryk, die opvolger van Moskowië. Met die Russiese Rewolusies van 1917 het die streek hom tot onafhanklike staat verklaar onder leiding van Zeki Welidi Togan en word dit ’n onderdeel van die kortstondige Moslemstaat Idel-Oeral. In 1922 word Basjkortostan ’n OSSR onder die naam Basjkirse Outonome Sosialistiese Sowjetrepubliek. Dit word op 31 Maart 1992 ’n outonome republiek in die Russiese Federasie.
Eris (mitologie)
Trojaanse Oorlog
Al die gode is na Peleus en Tetis se troue genooi en hulle het baie presente gebring. Zeus het egter opdrag gegee dat Hermes vir Eris by die deur wegwys. Sy was woedend en het ’n geskenk van die deur af gegooi: ’n goue appel met die boodskap "vir die mooiste een". Die godinne Hera, Atena en Afrodite wou al drie die appel hê. ’n Rusie het ontstaan en nie een van die gode teenwoordig wou een uitsonder en die ander twee kwaad maak nie.
thumb|links|240px|Paris se beslissing (1904), deur Enrique Simonet. Eindelik het Zeus aan Hermes opdrag gegee om die drie godinne na Paris, ’n prins van Troje, te neem sodat hy kan besluit wie die appel moet kry. Nadat die drie godinne in die fontein van Ida gebad het, het hulle nakend voor hom verskyn – óf om sy guns te probeer wen óf op versoek van Paris. Paris kon nie besluit wie die mooiste is nie, en die godinne het hom probeer omkoop. Atena het hom wysheid en die vermoëns van die grootste vegters aangebied; Hera het hom politieke mag en beheer oor die hele Asië aangebied; en Afrodite het hom die liefde van die beeldskoonste vrou in die wêreld, Helena van Sparta, aangebied. Paris het in Afrodite se guns beslis en die appel aan haar toegeken.
Basjkortostan
Riviere
Daar is meer as 13 000 riviere in die republiek. Baie is geskik vir die vervoer van mense en vrag en is bereikbaar vanaf die Oos- en Swartsee.
Eris (mitologie)
Trojaanse Oorlog
Wat Afrodite nie aan Paris genoem het nie, was dat Helena reeds getroud was, met koning Menelaos van Sparta. Omdat sy so beeldskoon was, het baie mans om haar hand meegeding, onder andere konings en prinse. Haar pa, Tindareos, het Menelaos gekies, maar die ander vryers ’n eed laat aflê dat hulle die huwelik sou verdedig, ongeag wie sy skoonseun word.
Basjkortostan
Riviere
Die belangrikste riviere is: Belaja (1 430 km), Oefa (918 km), Sakmara (760 km), Ik (571 km), Djoma (556 km), Ai (549 km), Joeroezan (404 km), Bistri Tanip (345 km), Sim (239 km), Noegoesj (235 km), Tanalik (225 km), Zilim (215 km) en Sjoen (209 km).
Eris (mitologie)
Trojaanse Oorlog
Nadat Afrodite Helena aan Paris belowe het, het Paris na Sparta gegaan terwyl Menelaos uitstedig was en Helena na Troje weggevoer. Toe Menelaos terugkeer en uitvind Helena is weg, het hy haar voormalige vryers aan hulle eed aan Tindareos herinner, en die hele Griekeland het teen Troje opgeruk om Helena te gaan haal. Dié gebeure het gelei tot die Trojaanse Oorlog, wat alles by Eris begin het.
Basjkortostan
Mere
Daar is sowat 2 700 mere en waterreservoirs in die republiek. Die grootstes is: Asilikoel (23,5 km²), Kandrikoel (15,6 km²), Oergoen (12,0 km²), Pawlofskoje (120,0 km²) en Noegoesjkoje (25,2 km²).
Berge
Die republiek is in die suidelike deel van die Oeralgebergte geleë. Die hoogste berge is:
Bevolking
In 2002 het 4 104 336 mense in Basjkortostan gewoon. Hiervan was 29,8% Basjkiriërs, 36,3% Russe en 24,1% Tartare. Ander bevolkingsgroepe sluit in die Tsjoewasjiërs met 2,9%, Mari met 2,6% en Oekraïners met 1,3%.
Die amptelike tale is Russies en Basjkiries. Byna alle inwoners praat Russies (96,4%). Sowat 34,0% praat Tartaars en 25,8% Basjkiries.
Ekonomie
Die ekonomie van Basjkortostan is baie afhanklik van sy verouderde olieverwerkingsnywerheid, wat nog uit die tyd van die Sowjetunie kom. Die nywerheid is ná die val van die Sowjetunie grotendeels geprivatiseer. Die grootste deel het beland in die hande van faksies wat aan Rachimof getrou is.
Basjkortostan het groot oliereserwes. Ander belangrike grondstowwe is aardgas, steenkool, yster, goud en gips.
Chemiese verwering
Chemiese verwering is 'n proses waar die samestelling van gesteentes/rotsvormende minerale chemies verander, gewoonlik a.g.v. blootstelling aan suurstof en water. Dit vind plaas met 'n geleidelike proses waar die rotsvormende minerale aanpas by die temperatuur- en druktoestande op of naby die oppervlak. Tydens hierdie proses skakel die minerale om in nuwe sekondêre minerale soos kleiminerale.
Verskil tussen chemiese en meganiese verwering
In teenstelling met chemiese verwering, waar die mineralogie van die gesteente verander, breek meganiese verwering die gesteentes in kleiner gedeeltes op sonder dat die mineralogie verander.
Faktore wat tipe verwering bepaal of beïnvloed
Daar is 'n verskeidenheid faktore wat bepaal watter tipe verwering plaasvind, asook die tempo van verwering.
Nkosinkulu
Nkosinkulu was 'n Zoeloekoning. Sy voorganger was Koning Mnguni. Koning Mdlani sal hom later opvolg.
Plectroninia minima
Plectroninia minima is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Bewick-swaan
Die Bewick-swaan (Cygnus bewickii) is 'n kleiner swaan wat in die Noordelike halfrond voorkom. Sommige wetenskaplikes beskou hierdie swaan dieselfde as die fluitswaan, maar ander hou vol dat die twee tog verskillende spesies is.
Bewick-swane verkies kouer temperature en word in Noord-Rusland, Siberië, die Britse Eilande, Frankryk, Nederland, Wes-Duitsland en Denemarke aangetref. Pogings is al aangewend om hierdie swane in Suid-Afrika te teel, maar weens die hoë temperature was dit nog nie suksesvol nie.
Hierdie swane het 'n wit veredos met 'n swart snawel. Soos die fluitswaan en singswaan het die Bewick-swaan kenmerkende geel vlekke aan die basis van sy snawel. Die Bewick-swaan se vlekke is egter groter as dié by die fluitswaan, maar kleiner as dié van die singswaan: waar die Bewick-swaan se geel vlekke net tot by sy neusgate strek, strek die singswaan s'n oor die neusgate.
Die Bewick-swaan se geluid klink ook eenders as die singswaan s'n, maar is sagter en meer musikaal. Die voël se waarskuwingsroep is 'n kras "howk", wat verskeie kere herhaal word.
Alan King
Alan King (26 Desember 1927 – 9 Mei 2004) was 'n Amerikaanse akteur, vervaardiger, en skrywer. Hy was bekend vir sy rolle in die rolprente Cat's Eye (1985), Casino (1995), Rush Hour 2 (2001), en Sunshine State (2002).
Bewick-swaan
Hul dieet bestaan hoofsaak uit waterplante, graad, saad en gras, maar hulle sal ook die lê- en dryfkorrels van hoenders en eende vreet.
Bewick-swane bou hulle nes gewoonlik op 'n klein eiland van mos en watergras. Die wyfie lê drie tot vyf roomwit eiers wat na 27 tot 28 dae uitbroei. Die kuikens is self na vier jaar broeigereed.
Mnguni
Volgens Nguni-legende was Mnguni die stigter van die Nguni-nasie in Suidelike Afrika. Zoeloes is 'n sub-nasie van die Nguni-nasie.
Mnguni se naam is afgelei van die woord Nguni, die naam vir die oorgrote etniese groepering in Suid-Afrika. Dit sluit onder andere die Zoeloes, Swazi's, Ndebele, en Xhosas in. Meeste van die verskillende Nguni-nasies kan van Mnguni (koning van die verenigde nasie in Suid-Afrika voor Zoeloes, Xhosas, Swazi's en Ndebele) se stamboom nagespeur word.
Volgens oorlewering is hy ongeveer 1000 jaar gelede vanaf Egipte afkomstig.